ddrg/super_eurlex huggingface dataset:
(2)

Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 617/2003 (3) nojalla rekisteröidyn suojatun maantieteellisen merkinnän ”Pomodoro di Pachino” eritelmän muutoksen hyväksymistä.
(4)

Aine 3-asetyyli-2,5-dimetyylitiofeeni sisällytettiin myös elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (3) liitteessä I olevan A osan aromeja koskevaan luetteloon arvioitavana olevana aromiaineena, josta on toimitettava tieteelliset lisätiedot. Tällaiset tiedot toimitettiin.
(2)

Asetuksen (EY) N:o 1831/2003 7 artiklan mukaisesti on jätetty hakemus Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen uuden käyttötavan hyväksymistä varten. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1495/2002 (2) nojalla rekisteröidyn suojatun alkuperänimityksen ”Piment d’Espelette”/”Piment d’Espelette – Ezpeletako Biperra” eritelmän muutoksen hyväksymistä.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 148/2007 (2) nojalla rekisteröidyn suojatun maantieteellisen merkinnän ”Stelvio”/”Stilfser” eritelmän muutoksen hyväksymistä.
(1)

Luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetun komission asetuksen (EY) N:o 865/2006 (2) liitteen VII ranskankielisessä toisinnossa on virhe. Virhe, joka ei vaikuta lupien ja todistusten eikä lupa- ja todistushakemusten voimassaoloon, koskee yksilöiden kuvauksessa käytettävää tunnusta kaviaarin osalta.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna 14 päivänä toukokuuta 2003 annetulla komission asetuksella (EY) N:o 828/2003 (3), nojalla rekisteröidyn suojatun alkuperänimityksen ”Dinde de Bresse” eritelmän muutosten hyväksymistä.
(3)

Asetuksessa (EU) N:o 1169/2011 elintarvikkeen ”alkuperämaan” käsite määritellään neuvoston asetuksen (ETY) N:o 2913/92 (2) 23–26 artiklan mukaisesti. Eläintuotteiden osalta kyseisellä käsitteellä viitataan maahan, jossa tuote on kokonaan tuotettu, mikä lihaan sovellettuna tarkoittaa maata, jossa eläin syntyi, kasvatettiin ja teurastettiin. Jos elintarvikkeen tuotannossa on ollut mukana monta maata, käsitteellä viitataan maahan, jossa tuotteille on suoritettu viimeinen merkittävä ja taloudellisesti perusteltu valmistus tai käsittely. Sen sijaan käsitteen soveltaminen tilanteisiin, joissa liha on saatu eläimistä, jotka ovat syntyneet, kasvatettu ja teurastettu eri maissa, ei antaisi kuluttajille riittävästi tietoa lihan alkuperästä. Sen vuoksi on tarpeen säätää, että kaikissa tällaisissa tilanteissa etikettiin merkitään maininta jäsenvaltiosta tai kolmannesta maasta, jossa eläintä on kasvatettu sellaisen ajanjakson ajan, joka vastaa huomattavaa osaa kunkin lajin tavanomaisesta kasvatussyklistä, sekä tieto jäsenvaltiosta tai kolmannesta maasta, jossa eläin on teurastettu. Käsite ”alkuperä” olisi varattava käytettäväksi lihasta, joka on saatu yhdessä ainoassa jäsenvaltiossa tai kolmannessa maassa syntyneestä, kasvatetusta ja teurastetusta ja sen myötä kokonaan tuotetusta eläimestä.
(3)

Euroopan parlamentin ja neuvoston asetuksen (EY) N:o 1059/2003 (2) mukaisesti kaikissa jäsenvaltioiden komissiolle toimittamissa tilastoissa, jotka on jaoteltu alueellisten yksiköiden mukaan, on käytettävä NUTS-luokitusta. Sen vuoksi alueelliset yksiköt olisi alueellisten tilastojen vertailukelpoisuuden varmistamiseksi määriteltävä NUTS-luokitusta noudattaen.
Oikaisu komission täytäntöönpanoasetukseen (EU) N:o 699/2014, annettu 24 päivänä kesäkuuta 2014, lääkkeitä yleisölle etämyynnillä tarjoavien henkilöiden tunnistamiseen tarkoitetun yhteisen tunnuksen mallista ja tunnuksen aitouden tarkastamiseksi tarkoitetuista teknisistä, sähköisistä ja suojausta koskevista vaatimuksista

( Euroopan unionin virallinen lehti L 184, 25. kesäkuuta 2014 )

Sivulla 6, 3 artiklan toisessa kohdassa:

on:

”Niiden henkilöiden verkkosivustojen, joilla on lupa tai valtuudet toimittaa lääkkeitä etämyyntinä yleisölle tietoyhteiskunnan palvelujen avulla, ja verkkosivustojen, joilla sijaitsevat direktiivin 85 c artiklan 4 kohdan c alakohdassa tarkoitetut kansalliset luettelot, välinen tiedonsiirto on suojattava asianmukaisin keinoin.”
FI Euroopan unionin virallinen lehti L 28/48

Oikaisu komission täytäntöönpanoasetukseen (EU) N:o 1287/2014, annettu 28 päivänä marraskuuta 2014, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta ja oikaisemisesta

( Euroopan unionin virallinen lehti L 348, 4. joulukuuta 2014 )

Sivulla 15, liitteessä II olevassa 8 kohdassa korvattavan 3 kohdan taulukossa:

on:

”Kiina CN-BO-154 x X x x x x”

pitää olla:

”Kiina CN-BIO-154 x x x x x x”

Sivulla 21, liitteessä II olevan 14 kohdan a alakohdassa korvattavan 3 kohdan taulukossa:

on:

”Argentiina AR-BIO-135 — — x — — —”

pitää olla:
FI Euroopan unionin virallinen lehti L 244/60

Oikaisu komission delegoituun asetukseen (EU) N:o 518/2014, annettu 5 päivänä maaliskuuta 2014, komission delegoitujen asetusten (EU) N:o 1059/2010, (EU) N:o 1060/2010, (EU) N:o 1061/2010, (EU) N:o 1062/2010, (EU) N:o 626/2011, (EU) N:o 392/2012, (EU) N:o 874/2012, (EU) N:o 665/2013, (EU) N:o 811/2013 ja (EU) N:o 812/2013 muuttamisesta energiaan liittyvien tuotteiden merkintöjen internetissä esittämisen osalta

( Euroopan unionin virallinen lehti L 147, 17. toukokuuta 2014 )

Sivulla 23, liitteessä VIII:

on:

”Lisätään liite VII seuraavasti: ”LIITE VII Internetissä tapahtuvan myynnin, vuokraamisen tai osamaksulla ostamisen yhteydessä annettavat tiedot”

pitää olla:
1)

Korvataan 1 artikla seuraavasti: ”1 artikla Kohde ja soveltamisala 1. Tällä asetuksella vahvistetaan ekosuunnitteluvaatimukset moottoreiden markkinoille saattamiselle ja käyttöönotolle, myös silloin, kun ne on rakenteellisesti integroitu muihin tuotteisiin. 2. Tätä asetusta ei sovelleta seuraaviin: a) moottorit, jotka on spesifioitu toimimaan kokonaan nesteeseen upotettuina; b) johonkin tuotteeseen (kuten vaihteistoon, pumppuun, puhaltimeen tai kompressoriin) kokonaan rakenteellisesti integroidut moottorit, joiden energiatehokkuutta ei voida testata erillään kyseisestä tuotteesta; c) moottorit, jotka on spesifioitu toimimaan yksinomaan i) yli 4 000 metrin korkeudessa merenpinnasta; ii) yli 60 °C:n ympäristölämpötilassa; iii) yli 400 °C:n suurimmassa käyttölämpötilassa; iv) alle – 30 °C:n ympäristölämpötilassa kaikkien moottoreiden osalta tai alle 0 °C:n ympäristölämpötilassa vesijäähdytteisten moottoreiden osalta; v) olosuhteissa, joissa jäähdytysnesteen lämpötila tuotteen sisääntulossa on alle 0 °C tai yli 32 °C; tai vi) Euroopan parlamentin ja neuvoston direktiivissä 94/9/EY (3) määritellyissä räjähdysvaarallisissa tiloissa; d) jarrumoottorit. Sitä sovelletaan kuitenkin edellä mainittuihin tuotteisiin liitteessä I olevan 2 osan 3–6 ja 12 kohdassa tarkoitettujen tietovaatimusten osalta. (3) EYVL L 100, 19.4.1994, s. 1.”"
1)

Korvataan 11 artikla seuraavasti: ”11 artikla 1. Varojen ja taloudellisten resurssien jäädyttämisestä tai niiden saataville asettamisen epäämisestä, joka on tapahtunut vilpittömässä mielessä siinä uskossa, että se on tämän asetuksen mukaista, ei seuraa minkäänlaista vastuuvelvollisuutta jäädyttämisen toteuttaneelle tai saataville asettamisen evänneelle luonnolliselle tai oikeushenkilölle, yhteisölle tai elimelle taikka sen johtajille tai työntekijöille, ellei varojen ja taloudellisten resurssien jäädyttämisen tai saataville asettamisen epäämisen osoiteta tapahtuneen huolimattomuuden seurauksena. 2. Luonnollisten tai oikeushenkilöiden, yhteisöjen tai elinten toimista ei seuraa asianomaisille minkäänlaista vastuuvelvollisuutta, jos he tai ne eivät tienneet eikä heillä tai niillä ollut perusteltua syytä epäillä, että heidän toimintansa tai niiden toiminta rikkoisi tässä asetuksessa säädettyjä toimenpiteitä.”
5)

Korvataan kohdan ORO.FC.220 e alakohta seuraavasti: ”e) Lentokoneiden osalta ohjaajien, joille on myönnetty tyyppikelpuutus kokonaan simulaattorilla suoritettavan kurssin (ZFTT) perusteella, on 1) aloitettava reittilentäminen valvonnan alaisena 21 päivän kuluessa lentokokeen tai lentotoiminnan harjoittajan järjestämän asianmukaisen koulutuksen suorittamisesta. Koulutuksen sisältö on kuvattava toimintakäsikirjassa; 2) suoritettava kuusi lentoonlähtöä ja laskua lentoa simuloivalla koulutuslaitteella (FSTD) 21 päivän kuluessa lentokokeen suorittamisesta toisella ohjaajan istuimella istuvan tyyppikouluttajan (TRI(A)) valvonnassa. Lentoonlähtöjen ja laskujen määrää voidaan vähentää, jos hyvityksiä on määritetty asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa. Jos näitä lentoonlähtöjä ja laskuja ei suoriteta 21 päivän kuluessa, lentotoiminnan harjoittajan on järjestettävä kertauskoulutusta, jonka sisältö on kuvattava toimintakäsikirjassa; 3) suoritettava valvonnan alaisten reittilentojen (LIFUS) neljä ensimmäistä lentoonlähtöä ja laskua lentokoneella toisella ohjaajan istuimella istuvan tyyppikouluttajan (TRI(A)) valvonnassa. Lentoonlähtöjen ja laskujen määrää voidaan vähentää, jos hyvityksiä on määritetty asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa.”
FI Euroopan unionin virallinen lehti L 39/58

KOMISSION TÄYTÄNTÖÖNPANOASETUS (EU) N:o 123/2014,

annettu 7 päivänä helmikuuta 2014,

3 ja 4 päivänä helmikuuta 2014 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja helmikuuta 2014 koskevien tuontitodistusten myöntämisen keskeyttämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

sekä katsoo seuraavaa:

(1) Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen (3) pöytäkirjan N:o 1 (4) 3 artiklan 1 ja 2 kohdassa avataan tulliton tariffikiintiö yhteisen nimikkeistön alanimikkeisiin 1509 10 10 ja 1509 10 90 kuuluvan, kokonaan Tunisiassa tuotetun ja sieltä suoraan Euroopan unioniin kuljetetun käsittelemättömän oliiviöljyn Euroopan unioniin tuontia varten kunkin vuoden osalta säädetyissä rajoissa.

(2) Tunisiasta peräisin olevan oliiviöljyn tariffikiintiön avaamisesta ja hallinnoinnista 20 päivänä joulukuuta 2006 annetun komission asetuksen (EY) N:o 1918/2006 (5) 2 artiklan 2 kohdassa säädetään tuontitodistuksia myönnettäessä sovellettavista kuukausittaisista määrällisistä rajoituksista.

(3) Asetuksen (EY) N:o 1918/2006 3 artiklan 1 kohdan mukaisesti toimivaltaisille viranomaisille jätettyjen tuontitodistushakemusten kokonaismäärä ylittää helmikuulla mainitun asetuksen 2 artiklan 2 kohdassa vahvistetun kuukausimäärän.

(4) Näissä olosuhteissa komission on vahvistettava jakokerroin, jonka avulla tuontitodistukset voidaan myöntää suhteessa käytettävissä olevaan määrään.

(5) Koska helmikuun kuukausimäärä on täyttynyt, tuontitodistuksia ei voida myöntää kyseiselle kuukaudelle,

ON HYVÄKSYNYT TÄMÄN ASETUKSEN:

1 artikla

Asetuksen (EY) N:o 1918/2006 3 artiklan 1 kohdan mukaisesti 3 ja 4 päivänä helmikuuta 2014 jätettyihin tuontitodistushakemuksiin sovelletaan jakokerrointa, joka on 20,275606 prosenttia.

Tuontitodistusten myöntäminen 5 päivästä helmikuuta 2014 alkaen haetuille määrille keskeytetään helmikuun 2014 osalta.

2 artikla

Tämä asetus tulee voimaan 8 päivänä helmikuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä helmikuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 238, 1.9.2006, s. 13.

(3) EYVL L 97, 30.3.1998, s. 2.

(4) EYVL L 97, 30.3.1998, s. 57.

(5) EUVL L 365, 21.12.2006, s. 84.
(8)

Koillis-Atlantin kalastuskomissio (NEAFC) on poistanut 14 päivänä marraskuuta 2012, Luoteis-Atlantin kalastusjärjestö (NAFO) on poistanut 21 päivänä joulukuuta 2012 ja Kaakkois-Atlantin kalatalousjärjestö (SEAFO) on poistanut valvontakomitean kokouksessaan 11 päivänä joulukuuta 2013 luetteloistaan aluksen ”RED”, joka oli asetuksessa (EU) N:o 468/2010 ja täytäntöönpanoasetuksissa (EU) N:o 724/2011, (EU) N:o 1234/2012 ja (EU) N:o 672/2013 laadituissa tai muutetuissa luetteloissa. Kyseisen aluksen olisi katsottava olevan poistettu unionin luettelosta 11 päivästä joulukuuta 2013.
(1)

Neuvosto otti asetuksella (EY) N:o 2603/2000 (2) käyttöön Intiasta peräisin olevan polyeteenitereftalaatin, jäljempänä ’PET’, tuonnissa sovellettavat tasoitustoimenpiteet. Toimenpiteiden voimassaolon päättymistä koskevan tarkastelun jälkeen näiden toimenpiteiden voimassaoloa on viimeksi jatkettu neuvoston täytäntöönpanoasetuksella (EU) No 461/2013 (3).
(12)

Vaikka ihmisoikeuksien kunnioittamiseen perustuvan kulttuurin luominen ja säilyttäminen ja riippumattoman kansalaisyhteiskunnan muodostumisen tukeminen — myös vahvistamalla tällaisen kansalaisyhteiskunnan roolia asianomaisissa maissa ja kehittämällä kaikkien kannalta toimiva demokratia — on erityisen tärkeää ja vaikeaa demokratiakehityksen alkuvaiheessa olevissa maissa, kyseessä on olennaiselta osin jatkuva haaste, johon ennen kaikkea asianomaisen maan väestön on vastattava, sanotun kuitenkaan rajoittamatta kansainvälisen yhteisön osallistumisen merkitystä. Se edellyttää useita instituutioita, demokraattiset kansalliset parlamentit ja paikallisesti valitut edustuselimet mukaan luettuina, joiden olisi varmistettava osallistuminen, edustus, reagointivalmius ja vastuullisuus. Erityistä huomiota olisi tässä yhteydessä kiinnitettävä siirtymävaiheessa oleviin maihin sekä epävakaisiin tai konfliktin jälkeisiin tilanteisiin. Demokratiaa kohti siirtymisestä unionin laajentumis- ja naapuruuspolitiikan yhteydessä saadut kokemukset olisi otettava huomioon.
2)

Korvataan 4 artikla seuraavasti: ”4 artikla Liberian hallitukselle 1 artiklassa määritellyn sotilastoimintaan tai muuhun turvallisuusalan toimintaan liittyvän avun antamista suunnittelevien luonnollisten henkilöiden ja oikeushenkilöiden sekä yhteisöjen ja elinten on tehtävä etukäteen ilmoitus liitteessä I luetelluilla verkkosivuilla ilmoitetuille toimivaltaisille viranomaisille siinä jäsenvaltiossa, joka on niiden asuin- tai sijoittautumispaikka. Tällaisessa ilmoituksessa on oltava kaikki asiaan liittyvät tiedot, mukaan lukien soveltuvin osin tarkoitus, loppukäyttäjä, tekniset eritelmät, toimitettavien laitteiden määrät, toimittaja, ehdotettu toimituspäivämäärä, kuljetustapa ja toimitusten kuljetusreitti. Asiaankuuluvat tiedot saatuaan asianomainen jäsenvaltio ilmoittaa niistä yhteistyössä Liberian hallituksen kanssa pakotekomitealle, ellei Liberian hallitus ei ole antanut kyseistä ilmoitusta Yhdistyneiden kansakuntien turvallisuusneuvoston päätöslauselman 2128 (2013) 2 kohdan b alakohdan ii ja iii alakohdan mukaisesti.”
(18)

Tämän asetuksen olisi korvattava neuvoston asetus (EU, Euratom) N:o 617/2010 (5), jonka Euroopan unionin tuomioistuin kumosi 6 päivänä syyskuuta 2012 (6) ja jonka vaikutukset määrättiin pysytettäväksi, kunnes uusi asetus tulee voimaan. Näin ollen tämän asetuksen voimaantulon myötä asetuksen (EU, Euratom) N:o 617/2010 kumoamista koskevan unionin tuomioistuimen määräyksen olisi tultava voimaan. Lisäksi neuvoston asetus (EY) N:o 736/96 (7), joka kumottiin kumotulla asetuksella (EU, Euratom) N:o 617/2010, olisi kumottava tällä asetuksella.
FI Euroopan unionin virallinen lehti L 82/10

KOMISSION TÄYTÄNTÖÖNPANOASETUS (EU) N:o 281/2014,

annettu 19 päivänä maaliskuuta 2014,

asetuksella (EY) N:o 1385/2007 avatussa tariffikiintiössä maaliskuun 2014 ensimmäisten seitsemän päivän aikana haettujen siipikarjanlihaa koskevien tuontitodistusten myöntämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

ottaa huomioon neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla 26 päivänä marraskuuta 2007 annetun komission asetuksen (EY) N:o 1385/2007 (3) ja erityisesti sen 5 artiklan 6 kohdan,

sekä katsoo seuraavaa:

Maaliskuun 2014 ensimmäisten seitsemän päivän aikana jätettyjen tuontitodistushakemusten, jotka koskevat osakautta 1 päivästä huhtikuuta30 päivään kesäkuuta 2014, määrät ovat joidenkin kiintiöiden osalta suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin,

ON HYVÄKSYNYT TÄMÄN ASETUKSEN:

1 artikla

Tuontitodistushakemuksiin, jotka on jätetty asetuksen (EY) N:o 1385/2007 mukaisesti osakaudeksi 1 päivästä huhtikuuta30 päivään kesäkuuta 2014, sovelletaan tämän asetuksen liitteessä esitettyjä jakokertoimia.

2 artikla

Tämä asetus tulee voimaan 20 päivänä maaliskuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 238, 1.9.2006, s. 13.

(3) EUVL L 309, 27.11.2007, s. 47.
(1)

Kroatia on ilmoittanut komissiolle 31 päivänä tammikuuta 2014 asetuksen (EY) N:o 73/2009 57 a artiklan 9 kohdan mukaisesti maa-alan, joka on puhdistettu miinoista ja otettu takaisin maatalouskäyttöön vuonna 2013. Ilmoitukseen sisältyivät myös vastaavat määrärahat hakuvuodeksi 2014 ja sitä seuraaviksi vuosiksi. Mainitun asetuksen liitettä VIII olisi muutettava asetuksen (EY) N:o 73/2009 121 artiklassa tarkoitetun tukien lisäystä koskevan aikataulun perusteella.
(9)

On erittäin tärkeää, että mahdolliset sijoittajat pystyvät vireillä olevaa oman pääoman ehtoisten arvopapereiden tai talletustodistusten tarjousta arvioidessaan vertaamaan tarjouksen ehtoja tarjouksen voimassaoloaikana mahdollisesti esitetyissä julkisissa ostotarjouksissa tarjottuun hintaan ja vaihtotarjouksen ehtoihin. Myös julkisen ostotarjouksen tuloksella on merkitystä sijoituspäätöksen kannalta, sillä sijoittajien on tarpeen tietää, merkitseekö tulos määräysvallan vaihtumista liikkeeseenlaskijassa. Kyseisissä tapauksissa täydennys on näin ollen tarpeellinen.
(4)

Asetus (EY) N:o 136/2004 hyväksyttiin ennen vuoden 2003 liittymisasiakirjan voimaantuloa. Asetuksen (EY) N:o 136/2004 liitteessä V olevassa II osassa on liittymässä olevien maiden luettelo, joka oli relevantti 30 päivään huhtikuuta 2004 asti. Sen vuoksi ei ole enää tarpeen pitää voimassa liitteessä V olevaa II osaa eikä jakaa liitettä V kahteen osaan.
LIITE

Poistetaan asetuksen (EY) N:o 881/2002 liitteessä I olevasta luonnollisten henkilöiden luettelosta seuraava kohta:

”Youssef Ben Abdul Baki Ben Youcef Abdaoui (alias a) Abu Abdullah, b) Abdellah, c) Abdullah, d) Abou Abdullah, e) Abdullah Youssef). Osoite: Via Torino 8/B, Cassano Magnago (VA), Italia. Syntynyt 4.9.1966 Kairouanissa, Tunisiassa. Tunisian kansalainen. Passin nro: G025057 (23.6.1999 myönnetty Tunisian passi, jonka voimassaolo päättyi 5.2.2004). Henkilötunnus: AO 2879097 (Italian henkilökortti, jonka voimassaolo päättyy 30.10.2012). Lisätietoja: a) Italian verotunnus: BDA YSF 66P04 Z352Q; b) maahantulokielto Schengen-alueelle; c) äidin nimi Fatima Abdaoui; d) jäsen Italiassa toimivassa järjestössä, joka suoraan yhteydessä The Organization of Al-Qaida in the Islamic Maghreb -järjestöön. 2 a artiklan 4 kohdan b alakohdassa tarkoitettu nimeämispäivä: 25.6.2003.”
(9)

Arvioinnissaan RAC katsoi, että karsinogeenisuus (mitogeeni, kynnysarvollinen karsinogeenisuus) on ihmisten terveyden kannalta merkittävin tutkittava ominaisuus. 1,4-diklooribentseenihöyryjen hengitysaltistustietojen perusteella RAC ehdotti, että vähennettäisiin riskiä, jonka on todettu aiheutuvan kuluttajille 1,4-diklooribentseeniä sisältävien ilmanraikastajien ja WC:n hajunpoistajien jatkuvasta kotitalouskäytöstä. Tämän skenaarion katsottiin edustavan kohtuullisia pahimpia altistumisolosuhteita. RACin lausunnossa todettiin lisäksi, että WC-tilojen palvelu- ja siivoushenkilökunnan altistumista on vähennettävä, koska on havaittu riskejä tapauksissa, joissa WC-tilojen ilmanvaihto on huono.
(2)

Asetuksella (EU) N:o 575/2013 myös muutettiin Euroopan parlamentin ja neuvoston asetusta (EU) N:o 648/2012 (2) tiettyjen sellaisten parametrien osalta, joita käytetään keskusvastapuoliin liittyvistä vastuista aiheutuvien omien varojen vaatimusten laskemisessa. Näin ollen asetuksen (EU) N:o 648/2012 89 artiklan 5 a kohdassa vaaditaan, että tietyt keskusvastapuolet ilmoittavat määritysosapuoliltaan saamiensa alkumarginaalien kokonaismäärän tiettynä aikana. Kyseinen siirtymäkausi vastaa asetuksen (EU) N:o 575/2013 497 artiklassa säädettyä siirtymäkautta.
c)

Jäsenvaltioiden on lisäksi annettava komission olla osallisena tekemissään tarkastuksissa, jos se niin pyytää. Jos komissio on osallisena tarkastuksessa, komissiolla on siltä osin kuin se on tarpeen tämän asetuksen soveltamiseksi oikeus tutustua omien varojen vahvistamisen ja käyttöön asettamisen perustana oleviin asiakirjoihin ja kaikkiin niihin liittyviin muihin asianmukaisiin asiakirjoihin.